  Майя Бывальцева 2021-тӥ арын Удмуртиын трос патеръем кораосты рос-прос тупатъян понна тыриськонлэн быдӟалаез уз воштӥськы. Со сярысь элькунысь капремонтъя фондлэн пресс-службаез ивортӥз. Пеняосты юнматонэз но басьтонэз дугдытонэн валче, кивалтэтлэсь та пумкылъянзэ пандемия дыръя но сюбегатонъёсын режимысь потон вакытэ калыклы но ужбергатӥсьёслы юрттонэн лыдъяны луэ Удмуртиысь трос патеръем юртъёсты рос-прос тупатъянъя фондлэн пресс-службаезТуннэ тыриськонлэн быдӟалаез: лифттэк коркаосын – квадрат метр понна 8 манет, лифтэн коркаосын – квадрат метр понна 8 манет 70 коньы. Та лыдпусъёсты 2020-тӥ арлы кылем ар пумын юнматӥзы, тарифъёсты 2015-тӥ арысен нырысьсэ будэтӥзы. Удмуртиысь тыриськонлэн быдӟалаез Россиысь шоро-куспо лыдпусъёс пӧлы шеде. Тыриськонлэн быдӟалаез сыӵегес ик 20 улосвылъёсын. Тужгес трос тыро Москваын (18 манет, 86 коньы), Якутиын (17 манет 80 коньы, Ханты-Манси автоном округын (13 манет 85 коньы). Тужгес ӧжыт – Хабаровск шаерын (1 манет 62 коньыысен 8 манет 8 коньыозь). 17 улосвылъёсын 2021-тӥ арлы тарифъёсты быдэтӥзы ни. Тодэ вайытом, Удмуртиын витьлэсь ӧжыт квартираем коркаосын улӥсьёслы юртэз тупатъян понна тыронъёсты берыктозы. Тегъёс: Ижкар дунъёснотарифъёс Удмуртия тупатъянужъёс  